Problemet er at Aalborg Portland (og lignende virksomheder) er reguleret af EU's CO2 kvotesystem som i dag tildeler alt for store gratiskvoter til drivhusgasudledningen. Ideen er at disse gratiskvoter med tiden skal sløjfes således at alle store udledere skal købe sig til de CO2 kvoter de skal bruge. Formålet er selvfølgelig at det skal blive tilstrækkeligt dyrt at udlede drivhusgasser således at der i højere grad investeres i grønnere teknologier. Hovedkonflikten i kvotesystemet er dog at alle EU lande skal blive enige om hvordan (og hvis overhovedet) disse gratiskvoter skal afvikles. Og da en fuld afvikling af disse gratiskvoter især vil ramme de østeuropæiske produktionsvirksomheder hårdt (disse står for en betydelig del af EU's samlede udledning) er mange af de østeuropæiske lande store modstandere af yderligere reduktioner i antallet af gratiskvoter hvorfor de nødvendige incitamenter til at producere mere energieffektivt desværre ikke bliver realiseret.